в точка FCL.825 от приложение I (Част FCL) към Регламент (ЕС) No 1178/2011 става излишна и затова следва да бъде заличена. Лицата, които вече притежават EIR, обаче следва да имат правото да продължат да упражняват правата си и да им бъдат признати части от EIR при кандидатстване за BIR. Също така следва да се даде възможност да се продължи текущо обучение за EIR, започнало преди прилагането на настоящия регламент, и да се завърши като обучение за BIR.
 (7)
 Следва да се извърши техническа актуализация на Регламент (ЕС) No 1178/2011 въз основа на взетите поуки, по-специално в областта на навигацията, базирана на летателните характеристики и оборудването на ВС („PBN“), обучението за предотвратяване на загуба на управлението и възстановяване на управлението („UPRT“) и квалификациите на инструктори и проверяващи.
 (8)
 Мерките, предвидени в настоящия регламент, се основават на становище No 01/2019 (5) на Агенцията за авиационна безопасност на Европейския съюз в съответствие с член 75, параграф 2, буква б) и член 76, параграф 1 от Регламент (ЕС) 2018/1139.
 (9)
 Мерките, предвидени в настоящия регламент, са в съответствие със становището на комитета, създаден по силата на член 127 от Регламент (ЕС) 2018/1139,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 1178/2011 се изменя, както следва:
 (1)
 Член 1 се заменя със следното:
 „Член 1
 Предмет
 1. С настоящия регламент се определят подробни правила за:
 а)
 различните квалификации за свидетелствата за летателна правоспособност, условията за тяхното издаване, поддържане, изменяне, ограничаване, временно прекратяване или отнемане, правата и отговорностите на притежателите им, както и условията за преобразуването на вече действащи национални свидетелства за правоспособност на пилоти и на бордни инженери в свидетелства за правоспособност на пилоти;
 б)
 сертифицирането на лицата, които отговарят за предоставяне на летателно обучение или обучение на летателни тренажори и за оценката на пилотските умения;
 в)
 различните свидетелства за медицинска годност на пилоти, условията за тяхното издаване, поддържане, изменяне, ограничаване, временно прекратяване или отнемане, правата и отговорностите на притежателите им, както и условията за преобразуването на националните свидетелства за медицинска годност във взаимнопризнати такива;
 г)
 сертифицирането на упълномощените преглеждащи лекари, както и условията, при които общопрактикуващи лекари могат да изпълняват функциите на упълномощени преглеждащи лекари;
 д)
 периодичната авиомедицинска оценка на членове на кабинния екипаж, както и професионалните квалификации на лицата, които отговарят за тази оценка;
 е)
 условията за издаване, поддържане, изменяне, ограничаване, временно прекратяване или отнемане на атестации на кабинния екипаж, както и правата и отговорностите на притежателите на атестации на членове на кабинния екипаж;
 ж)
 условията за издаване, поддържане, изменяне, ограничаване, временно прекратяване или отнемане на сертификатите на организации за обучение на пилоти и на авиомедицински центрове, които участват в квалификацията и авиомедицинската оценка на екипажите в гражданското въздухоплаване;
 з)
 изискванията относно сертифицирането на летателни тренажори и относно организациите, които експлоатират и използват такива тренажори;
 и)
 изискванията относно системата за администриране и управление, на които трябва да отговарят държавите членки, Агенцията за авиационна безопасност на Европейския съюз („ЕААБ“) и организациите във връзка с правилата, посочени в букви а)—з).
 2. Членове 11б и 11в от настоящия регламент, както и приложение IV (Част MED), приложение